stanford-oval/wikipedia huggingface dataset:
Parachutes
Musiikki ja sanoitukset

Musiikkinäytteet
”Yellow” oli albumin toinen single ja Coldplayn ensimmäinen single, joka nousi Britannian singlelistan kymmenen parhaan joukkoon. Kappaleen musiikki rakentuu akustisen kitaran ympärille. Näyte alkaa kappaleen viidennestä säkeistöstä.
Äänitiedostojen kuunteluohjeet
Champion on todennut, että Nelsonin tuottamistyyli oli vapauttava ja helpottava. Tuloksena oli "levyllinen jylhiä ja tunnelmallisia sointuja". Champion on verrannut kappaleen tunnelmaa yhdysvaltalaisen rock-laulaja-lauluntekijä Lou Reedin vuoden 1972 kappaleeseen ”Perfect Day” ja sanonut, että "sanoitukset ovat kauniit ja ne ovat hyvin, hyvin iloiset, mutta musiikki on kovin, kovin surullista. Sillä tavalla ikään kuin voi musiikilla ja sanoituksilla luoda [erilaisia] tunnelmia"
Parachutesissa on sanottu olevan samanlainen vaihtoehtorock-soundi kuin englantilaisella yhtyeellä Radioheadillä albumiensa The Bends ja OK Computer aikana. Itse asiassa on väitetty, että albumin kaupallinen menestys saattaisi johtua Radioheadin yleisöstä, jonka karkotti Kid A -albumin yhtyeen uusi, kokeellisempi ja elektronisempi soundi.
Julkaisu ja vastaanotto

Parlophone julkaisi Parachutesin Britanniassa 10. heinäkuuta 2000. Yhdysvalloissa sen julkaisi 7. marraskuuta 2000 Nettwerk. Albumia on myyty eri formaateissa: Parlophone ja Nettwerk julkaisivat sen CD:nä vuonna 2000, ja vuonna 2001 yhdysvaltalainen levy-yhtiö Capitol Records julkaisi sen C-kasettina. Seuraavana vuonna Parlophone julkaisi albumin myös vinyylilevynä.
Albumin yleinen versio sisältää kymmenen kappaletta; kymmenes kappale ”Everything's Not Lost” vaihtuu vähitellen lyhyeen piilotettuun kappaleeseen ”Life Is for Living”, joten kappale kestää kokonaisuudessaan 7:15. Albumin japanilainen versio sisältää kaikki yleisen version kappaleet sekä lisäksi kappaleet ”Careful Where You Stand” ja ”For You”. Parachutesin kolmas kappale ”Spies” sai huomiota Kiinan viranomaisilta, jotka pitivät sitä kommunismin vastaisena, ja albumi kiellettiin maassa. Coldplayn kitaristi Jonny Buckland piti tilannetta "hyvin outona".
Albumilta julkaistiin neljä singleä, ”Shiver”, ”Yellow”, ”Trouble” ja ”Don’t Panic”. ”Shiver” julkaistiin albumin ensimmäisenä singlenä Britanniassa kun Yhdysvalloissa ensimmäinen oli ”Yellow”. ”Troublen” julkaisun aikana Coldplay hylkäsi alkuperäisen suunnitelmansa ”Don’t Panicin” julkaisemisesta albumin neljäntenä singlenä, sillä heidän mielestään kolme singleä oli jo tarpeeksi. Silti kappale julkaistiin singlenä joissakin Euroopan maissa.
Coldplay on saanut Parachutesin julkaisun jälkeen useita palkintoja. Albumi sai Q-lehden vuoden parhaan albumin palkinnon vuonna 2000 ja oli samana vuonna ehdolla Mercury Music -palkinnon saajaksi tekniikka-sarjassa. Seuraavana vuonna albumi sai vuoden vaihtoehtoalbumin Grammy-palkinnon ja parhaan brittiläisen albumin palkinnon BRIT-palkinnon.
Julkaisu ja vastaanotto > Kriitikoiden arviot

Brittiläiset kriitikot ottivat Parachutesin hyvin vastaan. MusicOMH:n kriitikko Michael Hubbard, kirjoitti että se on albumi, joka on "harvinaisen syvällinen, varsinkin siihen nähden miten nuoria yhtyeen jäsenet ovat", kun taas The Guardianin kriitikko kuvaili albumia "yhdeksi vuoden innostavimmista albumeista" ja lisäsi, että se sisältää "loistavia kappaleita, klassisia kitaroita ja upeaa laulamista".
Muuallakin kriitikot pitivät albumista. Billboard-lehden arvostelussa Parachutesia väitetään, ettei albumi "tuo mitään uutta pöytään", samalla kun sen "musiikilliset viittaukset ovat heti tunnistettavissa, ja niitä on vaikea katsoa läpi sormien". Silti arvostelussa lukee, että "Coldplay vaikuttaa niin taitavalta, että se pääsee kyllä ohi nuoruuden identiteettikriisistään", ja kriitikko pitää yhtyettä Yhdysvalloissa edelleen tulokkaana. Rolling Stone -lehden kriitikko Matt Diehl kirjoitti, että albumi "nousee lopulta vaikutteidensa yläpuolelle ja asettuu todella merkittäväksi". Allmusicin arvostelija MacKenzie Wilson kommentoi, että albumi esittelee yhtyeen "nuorina muusikkoina, jotka yhä hiovat miellyttäviä sointujaan", ja lisäsi, että "Parachutes ansaitsi kunnianosoituksensa, koska se seurasi kunnon popkappaleen perussääntöä: pidä tunteet todellisina ja aitoina."
Julkaisu ja vastaanotto > Kriitikoiden arviot > Arvosteluja

| --- | --- |
 Allmusic   NME (9/10)  Pitchfork Media (5.3/10)  Q  :  Robert Christgau   Rolling Stone   Soundi:   Stylus (C)
Julkaisu ja vastaanotto > Kaupallinen menestys

Parachutes menestyi hyvin Britanniassa. Kappaleen ”Yellow” suosio brittiläisissä klubeissa, pubeissa ja urheilutapahtumissa nosti albumin ensimmäisellä viikollaan Britannian albumilistalla sijalle yksi. Albumia on myyty Britanniassa noin 2 400 000, mikä oikeuttaa albumille seitsemänkertaisen platinan BPI:n asteikoilla.
Parachutes nousi sijalle 51 Yhdysvaltojen Billboard 200 -albumilistalla ja sijalle yksi Billboard Heatseekers -albumilistalla. Albumin ensimmäinen Yhdysvalloissa julkaistu single, ”Yellow”, auttoi nostamaan albumin myynnin yli 1,2 miljoonaan. Nielsen SoundScanin mukaan yli 2 700 000 levyä toimitettiin Yhdysvaltojen vähittäismyyjille, ja albumi sai kaksinkertaisesti platinaa myyneen levyn todistuksen RIAA:n asteikoilla hieman yli kuukausi yhtyeen kolmannen albumin, X&Y:n, julkaisun jälkeen. Australiassa albumi on myynyt kolminkertaisesti platinaa (ARIA:n asteikolla) ja kaksinkertaista platinaa Kanadassa CRIA:n asteikolla).
Vaikutus

Brittiläisen lehden Music Weekin mukaan Parachutes oli yksi kaikkien aikojen vaikuttavimmista albumeista hittisingleineen (”Shiver”, ”Yellow” ja ”Trouble”). Noin 2,4 miljoonan myynnillään Britanniassa se on päässyt sijalle 12 maan kahdenkymmenen 2000-luvulla eniten myyneen albumin listalla.
Albumi sijoittui Channel 4:n 100 kaikkien aikojen parhaan albumin listalla sijalle 14 ja NME:n 100 parhaan brittiläisen albumin listalla sijalle 33 vuonna 2006. Vaikka albumi oli suosittu sekä kaupallisesti että kriitikoiden parissa, Coldplayn laulaja Chris Martin on sanonut, että yhtyeen mielestä Parachutes ei ole hyvä levy: "Tiedämme että se on kamalaa musiikkia ja me yritämme aina ajatella mitä voisimme tehdä seuraavaksi."
Kappaleet

Kaikkien kappaleiden tekijät ovat Berryman, Buckland, Champion ja Martin.
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Don’t Panic | 2.17 |  |  |  |  |  |  |  |
| 2. | Shiver | 4.59 |  |  |  |  |  |  |  |
| 3. | Spies | 5.18 |  |  |  |  |  |  |  |
| 4. | Sparks | 3.47 |  |  |  |  |  |  |  |
| 5. | Yellow | 4.29 |  |  |  |  |  |  |  |
| 6. | Trouble | 4.30 |  |  |  |  |  |  |  |
| 7. | Parachutes | 0.46 |  |  |  |  |  |  |  |
| 8. | High Speed | 4.14 |  |  |  |  |  |  |  |
| 9. | We Never Change | 4.09 |  |  |  |  |  |  |  |
| 10. | Everything's Not Lost (sis. piilotettu kappale "Life Is for Living", joka alkaa kohdassa 5:39)  | 7.15 |  |  |  |  |  |  |  |
| Bonuskappaleet Japanin-julkaisussa |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 11. | Careful Where You Stand | 4.45 |  |  |  |  |  |  |  |
| 12. | For You | 5.42 |  |  |  |  |  |  |  |
Julkaisuhistoria

| Maa | Ajankohta | Levy-yhtiö | Formaatti | Kataloginumero |
| --- | --- | --- | --- | --- |
|  Britannia | 10. kesäkuuta 2000 | Parlophone | vinyylilevy | 527 7831 |
|  Britannia | 10. kesäkuuta 2000 | Parlophone | C-kasetti | 527 7834 |
|  Britannia | 10. kesäkuuta 2000 | Parlophone | CD | 527 7832 |
|  Japani | 9. elokuuta 2000 | Toshiba-EMI | CD | TOCP 65472 |
|  Kanada | 19. syyskuuta 2000 | Parlophone | CD | 7243 5 27783 2 4 |
|  Yhdysvallat | 7. marraskuuta 2000 | Capitol Records | C-kasetti | 0 6700 30162 |
|  Yhdysvallat | 7. marraskuuta 2000 | Nettwerk | CD | 0 6700 30162 2 3 |
Palkinnot

| Vuosi | Palkinto | Kategoria |
| --- | --- | --- |
| 2000 | Q Awards | Paras albumi |
| 2001 | BRIT Awards | Paras brittiläinen albumi |
| 2002 | Grammy-palkinto | Paras vaihtoehtoalbumi |
Sertifikaatit, listasijoitukset ja myynti

| Maa | Listasijoitukset | Sertifikaatti | Myynti |
| --- | --- | --- | --- |
|  Australia | 2 (4 viikkoa) | 3x Platina | 210 000+ |
|  Itävalta | 41 |  |  |
|  Kanada |  | 2x Platina | 200 000+ |
|  Tanska | 29 |  |  |
|  Suomi | 29 |  |  |
|  Ranska | 31 | 2x Kulta | 200 000+ |
|  Saksa |  | Kulta | 150 000+ |
|  Italia | 11 | 2x Platina | 200 000+ |
|  Alankomaat | 29 | Platina | 80 000+ |
|  Uusi-Seelanti | 4 | 2x Platina | 30 000+ |
|  Norja | 1 | Platina | 40 000+ |
|  Ruotsi | 20 | Platina | 80 000+ |
|  Sveitsi | 38 | Kulta | 25 000+ |
|  Britannia |  | 7x Platina | 2 100 000+ |
|  Yhdysvallat |  | 2x Platina | 2 700 000+ |
Aiheesta muualla

Yhtyeen viralliset kotisivut (englanniksi)
Coldplay Wiki (Arkistoitu – Internet Archive), Parachutes (englanniksi)
| n k Coldplay |
| --- | --- |
 Guy Berryman  Jonny Buckland  Will Champion  Chris Martin 
Studioalbumit:  Parachutes  A Rush of Blood to the Head  X&Y  Viva la Vida or Death and All His Friends  Mylo Xyloto  Ghost Stories  A Head Full of Dreams  Everyday Life  Music of the Spheres  Moon Music 
EP:t:  Safety  The Blue Room  Sparks  Trouble - Norwegian Live EP  Prospekt’s March 
Kokoelmat:  A Rush of Blood to the Head / Parachutes  The Singles 1999–2006  The Remixes  Parachutes / A Rush of Blood to the Head / Live 2003  Viva la Vida / X&Y  4 CD Catalogue Set  The Butterfly Package 
Singlet:  ”Brothers & Sisters”  ”Shiver”  ”Yellow”  ”Trouble”  ”Don’t Panic”  ”In My Place”  ”The Scientist”  ”Clocks”  ”God Put a Smile upon Your Face”  ”Speed of Sound”  ”Fix You”  ”Talk”  ”The Hardest Part”  ”What If”  ”White Shadows”  ”Violet Hill”  ”Viva la Vida”  ”Lost!”  ”Lovers in Japan”  ”Lhuna”  ”Life in Technicolor II”  ”Christmas Lights”  ”Every Teardrop Is a Waterfall”  ”Paradise”  ”Charlie Brown”  ”Princess of China”  ”Atlas”  ”Magic”  ”A Sky Full of Stars”  ”True Love”  ”Ink”  ”Adventure of a Lifetime”  ”Hymn for the Weekend”  ”Up&Up”  ”Everglow”  ”Something Just Like This”  ”Miracles (Someone Special)”  ”Orphans” / ”Arabesque”  ”Everyday Life”  ”Champion of the World”  ”Higher Power”  ”Coloratura”  ”My Universe”  ”Let Somebody Go”  ”Feelslikeimfallinginlove”  ”We Pray” 
Kiertueet:  Parachutes Tour  A Rush of Blood to the Head Tour  Twisted Logic Tour  Viva la Vida Tour  Mylo Xyloto Tour  Ghost Stories Tour  A Head Full of Dreams Tour  Music of the Spheres World Tour 
Aiheeseen liittyviä:  Diskografia  Phil Harvey  Ken Nelson  Brian Eno 
Coldplay soittamassa ”Don’t Panicia” konsertissaan vuonna 2005.
Sofian metro

| Софийско метро |
| --- | --- |


Sijainti:  Sofia, Bulgaria
Avattu:  1998
Pituus:  52 km
Asemia:  47
Linjoja:  4
Huippunopeus:  80 km/h 
Raideleveys:  1 435 mm 
Liikennöitsijä(t):  Metropolitan Sofia
  
Sofian metro (bulg. Софийско метро) on Bulgarian pääkaupungissa Sofiassa toimiva metrojärjestelmä. Sofian metro on Bulgarian vanhin ja ainoa metrojärjestelmä. Sitä suunniteltiin 1960-luvulta lähtien, mutta se avattiin vasta 1990-luvun loppupuolella, virallisesti 28. tammikuuta 1998.
Metrossa on tällä hetkellä neljä linjaa. Vuonna 2024 niiden varrella oli 47 asemaa ja linjojen yhteispituus oli 52 kilometriä.
Aiheesta muualla

Viralliset sivut (bulgariaksi, englanniksi)
Sofia metro map
Tutu Sohlberg

Suvi Tuulikki Tutu Sohlberg (o.s. Bärlund, s. 8. elokuuta 1941 Helsinki) on suomalainen kouluratsastaja ja autourheilja. Hän kilpaili Soulin olympialaisissa 1988 ja sijoittui kouluratsastuksen joukkuekilpailussa kuudenneksi sekä henkilökohtaisen kilpailun karsinnassa 35:nneksi. Hevosena hänellä oli Pakistan. Hän voitti Suomen-mestaruuden Frenchman-hevosellaan vuonna 1985. Hän edusti seuratasolla Suomen Kenttäratsastusseuraa. Hän voitti autourheilijana Suomen-mestaruuden jäärata-ajossa vuosina 1967, 1968, 1969 ja 1971.
Tutu Sohlbergin puoliso Kari O. Sohlberg on autourheilija, autourheiluvaikuttaja ja yritysjohtaja. Heidän poikansa Mika Sohlberg on kilpaillut ralliautoilussa ja toiminut urheilumanagerina. Tutu Sohlbergin serkku oli menestynyt nyrkkeilijä Gunnar Bärlund.
Paramedikalisaatio

Paramedikalisaatio merkitsee lääketiedeinstituution ulkopuolisten hoitomenetelmien eli vointihoitojen (vaihtoehtohoidot, luontaishoidot, uskomushoidot) vahvistumista. Paramedikalisaatio ja lääketieteen vahvistuminen (medikalisaatio) ovat tavallaan vastakkaisia trendejä, mutta ne ovat edenneet rinnakkain. Molemmat lujittavat ihmisten kiinnostusta omaan terveyteen.
Ei ole aivan yksiselitteistä jakoa viralliseen lääketieteelliseen hoitokäytäntöön ja vointihoitoihin. Esimerkiksi akupunktiota ei voi kiistattomasti luokittaa kumpaankaan kategoriaan; samoin on laita erilaisten vitamiinien ja hivenaineiden käytön. Moni vointihoito pyrkii nykyisin myös hyödyntämään lääketieteellistä sanastoa tautidiagnooseineen (esim. verenpainetauti), mikä voi hämärtää lääketieteellisen hoidon ja vointihoidon eroa.
Vielä 1960-luvulla lääketieteellinen lääkintä vaikutti Suomessa ylivoimaiselta verrattuna vaihtoehtoihinsa. Uskomuslääkintä tai, kuten neutraalimpi nimitys kuuluu, vointilääkintä on ollut jo kauan suosiossa mm. Yhdysvalloissa ja useimmissa Länsi-Euroopan maissa. 1980-luvulta lähtien uskomuslääkinnän markkinat ovat Suomessakin paisuneet erittäin nopeasti. Osa uskomushoitojen käytöstä on kyselytutkimusten mukaan aiheutunut lääketieteen vastaisista asenteista, mutta useimmat käyttäjät kokevat täydentävänsä lääketieteen mahdollisuuksia.
Yleisimmin käytettyjä vointihoitoja Suomessa ovat fyysiset hoidot: hieronta ja muut manipulatiiviset hoidot, fysikaaliset hoidot jne. Uskomushoitoihin kuuluviksi voidaan katsoa muun muassa parapsykologiset hoidot. Suomessa vaihtoehtoisen lääkinnän profiili on erilainen kuin muualla Euroopassa, jossa ovat korostuneet homeopatia, akupunktio ja manuaaliset hoidot. Kuppaus on muualta lähes kadonnut.
Aiheesta muualla > Kirjallisuutta

Lauerma, Hannu: Usko, toivo ja huijaus.  Helsinki:  Duodecim, 2006.  ISBN 951-656-201-9
Efe Sodje

Efe Sodje
Efetobore ”Efe” Sodje (s. 5. lokakuuta 1972 Greenwich, Englanti, Iso-Britannia) on nigerialainen jalkapalloilija, joka pelasi pitkään Englannissa.
Sodje on edustanut muun muassa Yeowiliä, Huddersfieldiä, Creweä, Colchesteriä, Lutonia, Macclesfieldiä, Stevenagea ja Southendia. Lisäksi hän on edustanut Nigerian maajoukkuetta, muun muassa vuoden 2002 MM-kisoissa, joissa hän pelasi avauskokoonpanossa kahdessa Nigerian kolmesta ottelusta.
Myös Sodjen veljet Sam ja Akpo sekä heidän serkkunsa Omone ovat tunnettuja jalkapalloilijoita.
Aiheesta muualla

Kuvia tai muita tiedostoja aiheesta Efe Sodje Wikimedia Commonsissa
Nigerian joukkue – Jalkapallon MM-kilpailut 2002
1 Shorunmu |
2 Yobo |
3 Babayaro |
4 Kanu |
5 Okoronkwo |
6 West |
7 Ikedia |
8 Adepoju |
9 Ogbeche |
10 Okocha |
11 Lawal |
12 Ejide |
13 Afolabi |
14 Udeze |
15 Justice |
16 Sodje |
17 Aghahowa |
18 Akwuegbu |
19 Ejiofor |
20 Obiorah |
21 Utaka |
22 Enyeama |
23 Opabunmi |
Valmentaja Onigbinde
Paratilapia

| Paratilapia |
| --- | --- |
 Isotähtitilapia (Paratilapia polleni)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Luukalat Osteichthyes
Alaluokka::  Viuhkaeväiset Actinopterygii
Lahko::  Cichliformes
Heimo::  Kirjoahvenet Cichlidae
Suku::  Paratilapia  Bleeker, 1868
Katso myös
   Paratilapia Wikispeciesissä   Paratilapia Commonsissa 
Infobox OKNimi-testi OK: 
Paratilapia on kirjoahventen (Cichlidae) heimoon kuuluva kalasuku. Siihen kuuluu kaksi lajia, joita tavataan Afrikasta:
Paratilapia polleni Bleeker, 1868 – Isotähtitilapia
Paratilapia toddi Boulenger, 1905
Pardžin kieli

| Pardži> Tiedot |
| --- | --- |
Alue:  Intia
Puhujia:  44 000
Kirjaimisto:  devanagari, orijalainen
Kielitieteellinen luokitus
Kielikunta:  dravidakielet
ISO 639-3:  pci
 Ohje 
Pardžin kieli on Intiassa Madhya Pradeshin osavaltion Bastarin piirikunnassa ja sen lähialueilla Orissan Koraputin piirikunnassa puhuttu dravidakieli. Sillä on 44 000 puhujaa.
Pardži kuuluu dravidakielten keskiryhmään. Se toimii yhteisön suullisen kanssakäymisen välineenä.
Slade Alive!

| Slade Alive! Slade |
| --- | --- | --- |

Livealbumin tiedot
 Äänitetty : 19. – 21. lokakuuta 1971, Command Studios, Lontoo
 Julkaistu: 24. maaliskuuta 1972
 Formaatti: LP, CD
 Tuottaja(t): Chas Chandler
 Tyylilaji: glam rock, hard rock, rock and roll
 Kesto: 39.00
 Levy-yhtiö: Polydor Records
Listasijoitukset
  1. (5 viikkoa, 29.9.1972)   2. (huhtikuu 1972)   5. (toukokuu 1972)   8. (15. tammikuuta 1973)   18. (viikko 22, 1972)
Sladen muut julkaisut
| Coz I Luv You 1972 | Slade Alive! 1972 | Slayed? 1972 |
Slade Alive! on brittiläisen Slade-yhtyeen 24. maaliskuuta 1972 julkaistu ensimmäinen livealbumi. Se oli samalla yhtyeen läpimurtolevy: albumi nousi Britannian listalla sijalle kaksi ja pysyi listalla 58 viikon ajan. Australiassa albumi oli viisi viikkoa listaykkösenä.
Albumi nauhoitettiin studiolivenä Lontoon Command Studiosissa. Yleisönä oli Sladen fanikerholaisia.
Tausta

Slade oli tehnyt läpimurtonsa Britanniassa menestyssingleillä ”Get Down and Get with It”, ”Coz I Luv You” ja ”Look Wot You Dun”. Yhtye uskoi, että pääsy albumilistalle onnistuisi parhaiten tallentamalla yhtyeen livesoundi levylle. Rumpali Don Powellin mukaan idean livelevyn tekemiseen antoi Sladen manageri Chas Chandler, jonka mielestä yhtye oli erinomainen livenä.
Kitaristi Dave Hill harmitteli Record Mirror -lehdelle, että yhtyeen viimeisin albumi oli jo vuonna 1970 julkaistu Play It Loud.
»Fanit kyselevät, olemmeko julkaisseet albumia, ja on hieman surullista, että meillä ei ole kuin Play It Loud, joka on niin vanhentunut. Meidän olisi pitänyt äänittää livealbumi aikoja sitten.»
Työstö

Slade soitti ja nauhoitti 19. – 21. lokakuuta 1971 kolme perättäistä esiintymistä Lontoon Command Theatre Studiossa. Yleisönä oli Sladen fanikerhon jäseniä. Kolmen keikan äänittäminen maksoi 600 puntaa. Valtaosa levylle päätyneestä materiaalista otettiin toisesta esiintymisestä. Tuottaja Chas Chandler alun perin hylkäsi Command-studion ja Sladen yhdessä tekemän miksauksen. Chandler teki uudelleenmiksauksen, jonka puolestaan yhtye hylkäsi ja valitsi albumille alkuperäisen miksauksen.
Albumia ei juurikaan korjailtu jälkeenpäin studiossa, vaan levylle päätyivät myös välispiikit ja pienet virheet.
Musiikki

Albumin aloittaa Alvin Leen kirjoittama ja alun perin Ten Years After -yhtyeen levyttämä ”Hear Me Calling”. Slade esitti sitä usein livenä, ja se oli esiintymisten avauskappale vuosien ajan. Siitä äänitettiin myös studioversio, jota Slade harkitsi vuoden 1971 ”Get Down and Get with It” -läpimurtosinglensä seuraajaksi. Yhtye ei kuitenkaan ollut tyytyväinen levytykseen. Se julkaistiin vasta vuonna 2011 Sladest-kokoelman uusintapainoksella.
”Hear Me Calling” -kappaletta seuraa Sladen oma ”In Like a Shot from My Gun”, josta ei ole tehty lainkaan studioversiota. Rumpali Don Powell kertoi vuonna 1981, että kappale oli tarkoitus levyttää studiossa, mutta livelevytyksen jälkeen yhtye ei uskonut studioäänityksen tekevän sille oikeutta.
John Sebastianin kirjoittama ja alkujaan The Lovin’ Spoonful -yhtyeen levyttämä ”Darling Be Home Soon” on rauhallisempi kappale. Kappaleessa Holder vahingossa röyhtäisee, mistä tuli kappaleen tunnusmerkki. Konserttien yleisö vaati pitkään häntä röyhtäisemään samassa kohdassa. A-puolen päättää singlenäkin julkaistu oma kappale ”Know Who You Are”. Siinä soittaa tamburiinia tuntemattomaksi jäänyt katsoja. Holderilla oli usein tapana pyytää yleisöä lavalle osallistumaan yhtyeen esitykseen.
B-puolen ensimmäinen kappale on vauhdikas perusrock ”Keep on Rocking”. Seuraavana on vuorossa yhtyeen ensimmäinen listamenestys ”Get Down and Get with It”. Levyn päättää pitkä ja paljon sooloja sisältävä versio Steppenwolfin kappaleesta ”Born to Be Wild”. Slade oli levyttänyt sen jo vuonna 1969 esikoisalbumilleen Beginnings.
Kansitaide

Chas Chandlerin ideoimana albumin kansitaiteesta järjestettiin yleisökilpailu The Sun -sanomalehdessä. Ehdotuksia tuli tuhansia, ja Sladen jäsenet valitsivat voittajaksi M. Webbin teoksen. Kuvassa kaksi pientä nallea on piirtänyt suuremman nallen, jota palvoo unihattupäinen hahmo. Teosta käytettiin albumin italialaisessa ja israelilaisessa versiossa sekä osassa ranskalaisia ja alankomaalaisia painoksia. 
Suurimmassa osassa se päätyi kuitenkin sisäaukeamalle, jossa on myös kappaleiden tiedot sekä sitaatteja yhtyeen jäseniltä ja muilta muusikoilta, kuten Paul McCartneylta, Ritchie Blackmorelta ja Al Stewartilta. Yhdysvaltalaisesta painoksesta poistettiin Sladen rumpalin Don Powellin tokaisu ”To Hell with America”. Kanadan painoksessa se on mukana, mutta vasemman sisäkannen sivu on alkuperäisen väripiirroksen sijaan mustavalkoinen.
Valtaosassa painoksista kansikuvana on punamusta kuva yhtyeestä lavalla. Kuvan otti Chris Walter ja kannen suunnitteli Derek Robinson. Kannet ovat avattavaa gatefold-mallia. Kanadalaisessa uusintapainoksessa etu- ja takakansi ovat päinvastaisessa järjestyksessä.
Julkaisu ja vastaanotto

Slade Alive! julkaistiin 24. maaliskuuta 1972. Albumi nousi Britanniassa sijalle kaksi sekä pysyi listalla 58 viikon ajan, mikä on enemmän kuin millään muulla yhtyeen äänitteellä. Australiassa se nousi listaykköseksi ja oli  myydyin albumi sitten vuoden 1967 Beatles-levyn Sgt. Pepper’s Lonely Hearts Club Band.
Ennen itse albumia helmikuussa 1972 julkaistiin 500 kappaleen promosingle ”Hear Me Calling”, jonka B-puolella oli ”Get Down and Get with It”.
Albumista julkaistiin vuonna 1978 Länsi-Saksassa kahden vinyylilevyn versio, jossa oli mukana myös yhtyeen toinen livealbumi Slade Alive Vol II. Vuonna 1991 ilmestyi ensimmäinen CD-versio, jonka yhtyeen basisti Jim Lea oli digitaalisesti remasteroinut. Vuonna 2006 Salvo-levymerkki julkaisi sen kahden CD-levyn albumia The Slade Live Anthology, joka ilmestyi uudelleen vinyylinä vuonna 2009 ja CD:nä 2011. BMG julkaisi vuonna 2017 deluxe-version vinyylinä ja CD:nä. Vinyylipainoksessa oli mukana kuusisivuinen liite ja taidekortti, ja CD:n mukana tuli 28-sivuinen liite.
Kappaleet

| --- | --- |
 A-puoli Hear Me Calling – 5.46 (säv. Alvin Lee)  In Like a Shot from My Gun – 3.33 (säv. Noddy Holder, Jim Lea, Don Powell)  Darling Be Home Soon – 5.43 (säv. John Sebastian)  Know Who You Are – 3.37 (säv. Holder, Lea, Dave Hill, Powell) :  B-puoli Keep on Rocking – 6.29 (säv. Hill, Holder, Lea, Powell)  Get Down and Get with It – 5.33 (säv. Bobby Marchan)  Born to Be Wild – 8.12 (säv. Mars Bonfire)
Tekijät

| --- | --- |
  Slade  Noddy Holder – laulu, rytmikitara  Dave Hill – soolokitara, taustalaulu  Jim Lea – bassokitara, piano taustalaulu  Don Powell – rummut :   Muut  Chas Chandler – tuotanto  Barry Ainsworth – äänitys  Alan O’Duffy – miksaus  Derek Robinson – kansitaide  Chris Walter – kannen valokuva  M. Webb – sisäkannen kansitaide
Paranvoi

| Paranvoi |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Amoebozoa
Kaari::  Mycetozoa
Luokka::  Myxogastria
Lahko::  Physarida
Heimo::  Physaraceae
Suku::  Paranvoit Fuligo
Laji::  septica
Kaksiosainen nimi
 Fuligo septica  (L.) F.H. Wigg. 
Infobox OKNimi-testi OK: 
Paranvoi (Fuligo septica) on lahopuilla ja kannoilla elävä limasieni. Se muodostaa laajoja limakoita eli plasmodioita, jotka ovat väriltään kirkkaankeltaisia tai valkeita. Kypsyessään paranvoi muuttuu vaihtelevan muotoisiksi ja värisiksi itiöemiksi.
Lajin suomenkielinen nimi tulee para-nimisestä uskomusolennosta, jonka ajateltiin pudotelleen metsään varastamaansa voita.
Aiheesta muualla

Wikimedia Commonsissa on kuvia tai muita tiedostoja aiheesta .
Luontonetti: Paranvoi
Suomen Luonto – Kysy luonnosta: Paran oksennus
| Taksonitunnisteet |
| --- | --- |
Fuligo septica:  Wikidata: Q1231867  AusFungi: 60032784  BioLib: 126477  BOLD: 938212  CoL: 6JRVD  EoL: 732501  EPPO: FULISE  FloraBase: 39033  Fungorum: 149977  GBIF: 5426027  iNaturalist: 55483  IRMNG: 11234890  ITIS: 181257  MycoBank: 149977  NBN: NHMSYS0001482444  NCBI: 159720  NZOR: a750eee1-68d3-42d7-9515-2b2fcc1c482e  Observation.org: 16911  Open Tree of Life: 456885  uBio: 2415135  Laji.fi: MX.290581 
Mucor septicus:  Wikidata: Q96606397  AusFungi: 60032788  GBIF: 5426053  IRMNG: 11135113  NZOR: 4b67b11c-3c6a-4ca1-89a2-6388b6e4ebb9